L'Ajuntament de Gandia obté una ajuda de 840.000 € per a la compra d'habitatge assequible
18 desembre 2023

## L'Ajuntament de Gandia obté una ajuda de 840.000 € per a la compra d'habitatge assequible18 desembre 2023Última actualització: 18 desembre 2023

![](../gestion/img/439b41727499da84f0812cb10d8ef24985febe9fc4ed51edb4f97ae950d1a8d1.JPG)  
  

El DOGV ha publicat hui la resolució de la Conselleria d'Habitatge per la qual es concedeix a l'Ajuntament de Gandia una subvenció de 840.000 euros per a l'adquisició d'habitatge destinat a lloguer assequible.

En concret, són 12 habitatges situats a diversos punts de la ciutat que actualment són propietat de la SAREB i seran adquirits d'aquesta setmana pel Consistori per a ser destinats a lloguer social, tot això en el marc del Pla ADHA que gestiona la Conselleria d'Habitatge.

Aquesta nova adquisició s'uneix a les que ja s'han executat al carrer Padilla de Grau de Gandia el 2021 o a Simancas l'any 2022 que també van ser finançades totalment en el marc del Programa ADHA. Amb aquesta actuació Gandia ja disposa d'un patrimoni públic de 224 habitatges, situant-se com el segon de tota la província de València en aquest àmbit.

Aquesta dotació municipal s'incrementa amb 162 habitatges més que actualment gestiona l'Entitat Valenciana d'Habitatge de la Generalitat Valenciana a la ciutat, concretament als carrers Benicanena, Llutxent i el Grau.

L'edil delegat d'Habitatge, Vicent Mascarell ha qualificat aquest anunci com "_una gran notícia que avala el treball en la matèria que des de fa anys està realitzant el govern municipal. Hem negociat directament amb la SAREB i hem aconseguit un bon acord" "Necessitem la complicitat d'altres administracions que ens ajuden a continuar creixent en aquest aspecte i continuar oferint més i millors oportunitats a aquells ciutadans que es troben en una situació més vulnerable_".

[Twittear](https://twitter.com/share)